CELEX: 32013R0740
Language: da
Date: 2013-07-30 00:00:00
Title: Kommissionens gennemførelsesforordning (EU) nr. 740/2013 af 30. juli 2013 om undtagelser fra oprindelsesreglerne i bilag II til handelsaftalen mellem Den Europæiske Union og dens medlemsstater på den ene side og Colombia og Peru på den anden side, der gælder for kontingenter for visse produkter fra Colombia

31.7.2013   
            
            
               DA
            
            
               Den Europæiske Unions Tidende
            
            
               L 204/40
            
         KOMMISSIONENS GENNEMFØRELSESFORORDNING (EU) Nr. 740/2013
   af 30. juli 2013
   om undtagelser fra oprindelsesreglerne i bilag II til handelsaftalen mellem Den Europæiske Union og dens medlemsstater på den ene side og Colombia og Peru på den anden side, der gælder for kontingenter for visse produkter fra Colombia
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse 2012/735/EU af 31. maj 2012 om undertegnelse på Den Europæiske Unions vegne og midlertidig anvendelse af handelsaftalen mellem Den Europæiske Union og dens medlemsstater på den ene side og Colombia og Peru på den anden side (1), særlig artikel 6, og
   ud fra følgende betragtninger:
   
               (1)
            
            
               Ved afgørelse 2012/735/EU bemyndigede Rådet undertegnelse på Den Europæiske Unions vegne af handelsaftalen mellem Den Europæiske Union og dens medlemsstater på den ene side og Colombia og Peru på den anden side (i det følgende benævnt »aftalen«). I medfør af afgørelse 2012/735/EU bør aftalen anvendes midlertidigt indtil afslutningen af procedurerne for aftalens indgåelse. Aftalen anvendes midlertidigt fra den 1. august 2013.
            
         
               (2)
            
            
               Bilag II til aftalen vedrører definitionen af begrebet »produkter med oprindelsesstatus« og metoder for administrativt samarbejde. For så vidt angår en række produkter fastsætter tillæg 2A til nævnte bilag undtagelser fra de oprindelsesregler, der er fastsat i samme bilag, inden for rammerne af de årlige kontingenter. Det er derfor nødvendigt at fastsætte betingelser for anvendelsen af disse undtagelser til import fra Colombia.
            
         
               (3)
            
            
               De kontingenter, der er fastsat i tillæg 2A til bilag II, bør forvaltes af Kommissionen efter først til mølle-princippet i overensstemmelse med Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2).
            
         
               (4)
            
            
               Toldindrømmelser bør gives på betingelse af, at det relevante oprindelsesbevis forelægges for toldmyndighederne i henhold til aftalen.
            
         
               (5)
            
            
               Da aftalen får virkning den 1. august 2013, bør nærværende forordning anvendes fra samme dato.
            
         
               (6)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Oprindelsesreglerne i tillæg 2A til bilag II til handelsaftalen mellem Den Europæiske Union og dens medlemsstater på den ene side og Colombia og Peru på den anden side (i det følgende benævnt »aftalen«) gælder for de kontingenter, der er opført i bilaget til denne forordning.
   Artikel 2
   For at være omfattet af undtagelsen i artikel 1 skal de varer, der er opført i bilaget, være ledsaget af et oprindelsesbevis, jf. bilag II til aftalen.
   Artikel 3
   De kontingenter, der er anført i bilaget, forvaltes af Kommissionen i overensstemmelse med bestemmelserne i artikel 308a-308c i forordning (EØF) nr. 2454/93.
   Artikel 4
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. august 2013.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. juli 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 354 af 21.12.2012, s. 1.
   
      (2)  EFT L 253 af 11.10.1993, s. 1.
   
      BILAG
      
         Colombia
      
      Uanset tariferingsbestemmelserne vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningens anvendelsesområde inden for rammerne af dette bilag bestemmes på grundlag af KN-koderne på tidspunktet for vedtagelsen af denne forordning.
      
                  Løbenummer
               
               
                  KN-kode
               
               
                  Varebeskrivelse
               
               
                  Kontingentperiode
               
               
                  Årlig kontingentmængde
                  (i tons nettovægt, medmindre andet er fastsat)
               
            
                  09.7140
               
               
                  3920
               
               
                  Andre plader, ark, film, folier, bånd og strimler, af plast undtagen celleplast, uden underlag og ikke forstærket, lamineret eller på lignende måde i forbindelse med andre materialer
               
               
                  Fra 1. august til 31. juli
               
               
                  15 000
               
            
                  09.7141
               
               
                  6108 22 00
               
               
                  Trusser og underbenklæder, af trikotage, til kvinder eller piger, af kemofibre
               
               
                  Fra 1. august til 31. juli
               
               
                  200
               
            
                  09.7142
               
               
                  6112 31
               
               
                  Badebeklædning til mænd eller drenge, af trikotage, af syntetiske fibre
               
               
                  Fra 1. august til 31. juli
               
               
                  25
               
            
                  09.7143
               
               
                  6112 41
               
               
                  Badebeklædning til kvinder eller piger, af trikotage, af syntetiske fibre
               
               
                  Fra 1. august til 31. juli
               
               
                  100
               
            
                  09.7144
               
               
                  6115 10
               
               
                  Graduerede kompressionsstrømper og -strømpebenklæder (f.eks. mod åreknuder), af trikotage
               
               
                  Fra 1. august til 31. juli
               
               
                  25
               
            
                  09.7145
               
               
                  6115 21 00
               
               
                  Andre strømpebenklæder, af syntetiske fibre, af finhed pr. enkeltgarn under 67 decitex, af trikotage
               
               
                  Fra 1. august til 31. juli
               
               
                  40
               
            
                  09.7146
               
               
                  6115 22 00
               
               
                  Andre strømpebenklæder, af syntetiske fibre, af finhed pr. enkeltgarn 67 decitex eller derover, af trikotage
               
               
                  Fra 1. august til 31. juli
               
               
                  15
               
            
                  09.7147
               
               
                  6115 30
               
               
                  Andre strømper og knæstrømper til kvinder, af finhed pr. enkeltgarn under 67 decitex, af trikotage
               
               
                  Fra 1. august til 31. juli
               
               
                  25
               
            
                  09.7148
               
               
                  6115 96
               
               
                  Andre, af syntetiske fibre, af trikotage
               
               
                  Fra 1. august til 31. juli
               
               
                  175
               
            
                  09.7161
               
               
                  7321
               
               
                  Komfurer, kogeapparater, bageovne, kaminer (herunder sådanne, der tillige kan anvendes til centralopvarmning), grillapparater, fyrfade, gasapparater, varmeplader med brænder og lignende ikke-elektrisk udstyr til husholdningsbrug, samt dele dertil, af jern og stål
               
               
                  Fra 1. august til 31. juli
               
               
                  20 000 stk.
               
            
                  09.7162
               
               
                  7323
               
               
                  Bord-, køkken- og andre husholdningsartikler og dele dertil, af jern og stål; jern- og ståluld; gryderensere, svampe, handsker og lignende varer til rensning eller polering, af jern og stål
               
               
                  Fra 1. august til 31. juli
               
               
                  50 000
               
            
                  09.7163
               
               
                  7325
               
               
                  Andre støbte varer, af jern og stål
               
               
                  Fra 1. august til 31. juli
               
               
                  50 000